Kamu bisa jelasin ke aku soal Nugini Belanda dalam bahasa melayu?

Nugini Belanda () merujuk kepada wilayah Papua Indonesia ketika ia merupakan sebahagian daripada Hindia Timur Belanda sehingga tahun 1949, kemudian sebagai wilayah luar negara Kerajaan Belanda dari tahun 1949 hingga 1962. Ia pernah dikenali secara lazim sebagai New Guinea Belanda (). Ia mengandungi wilayah yang kini menjadi dua provinsi paling timur Indonesia, Papua dan Papua Barat yang ditadbir sebagai satu provinsi sehingga tahun 2003 di bawah nama Irian Jaya.

Semasa Revolusi Indonesia, pihak Belanda melancarkan 'tindakan-tindakan polis' untuk menawan wilayah daripada Republik Indonesia. Namun, cara-cara keras pihak Belanda telah menarik rasa tidak setuju antarabangsa. Berikutan peralihan pendapat antarabangsa kepada menyokong Republik Indonesia, Belanda berjaya pada tahun 1949 berunding untuk pemisahan Nugini Belanda daripada penempatan Indonesia yang lebih luas, dengan nasib wilayah yang dipertikaikan akan diputuskan pada hujung tahun 1950. Namun, pada tahun-tahun mendatang Belanda mampu berhujah dengan berjaya di PBB bahawa penduduk asli Nugini Belanda mewakili kelompok etnik yang terpisah daripada rakyat Indonesia dan oleh itu tidak boleh diserapkan ke dalam negara Indonesia.

Sebaliknya, Republik Indonesia, sebagai negara pengganti Hindia Timur Belanda, mendakwa Nugini Belanda sebagai sebahagian daripada wilayah semulajadi sempadannya. Pertikaian terhadap Nugini merupakan faktor penting dalam penurunan cepat hubungan antarabangsa Belanda dan Indonesia selepas kemerdekaan Indonesia. Pertikaian tersebut meningkat kepada konflik tahap rendah pada tahun 1962 berikutan tindakan Belanda pada tahun 1961 untuk menubuhkan Majlis Nugini.

Berikutan Kejadian Vlakke Hoek, Indonesia melancarkan kempen penyusupan yang dirancangkan untuk memberi tekanan kepada pihak Belanda. Menghadapi tekanan diplomatik daripada Amerika Syarikat, sokongan dalam negeri yang semakin pudar dan ancaman Indonesia yang berterusan untuk menyerang wilayah tersebut, Belanda memutuskan untuk melepaskan kawalan wilayah yang dipertikaikan pada bulan Ogos 1962, bersetuju terhadap Cadangan Bunker dengan syarat bahawa sebuah pungutan suara untuk menentukan nasib akhir wilayah akan dilakukan pada tarikh kemudian. Wilayah tersebut ditadbir secara sementara oleh PBB sebelum dipindahkan kepada Indonesia pada tanggal 1 Mei 1963. Sebuah pungutan suara, iaitu Akta Pilihan Bebas, akhirnya diadakan pada tahun 1969 tetapi keadilan pilihan raya tersebut dipertikaikan.